MENDIZABAL MENDIZABAL (EAJ, 2017-05-18):
Eskerrik asko, presidente andrea.
Ubera andrea, esan nizun aurreko astean, gu ez gara inor hemengo taldeei ezer ukatzeko. Ekarri dezakezue edozein proposamen, baino zuek eskubidea daukazuen bezela edozein proposamen ekartzeko, guk eskubidea daukagu esateko kasualitate handi xamarra iruditzen zaigula azaroan erregistratutako ekimen bat greba egin den astean ekartzea.
Autoestima kontua dala eta esan nizun aurreko astean ere, baietz, harrokeriarik gabe autoestima handia daukagu, zergatik herri honetan aurrera egin degulako hainbat urteetan gure gobernuei esker. Wta harrokeri gabe esaten degu, gure Gobernuak EAJren eta beste alderdiekin batera gobernuak osatu ditugulako eta gauzak aurrera atera ditugulako, beste batzuk beste gauza batzutara egon zareten bezela. Orduan autoestima beti.
Hemen erakutsi dezu agiriren bat, ez dakit ze agiri dan, baino egia dana da ikastetxeetako zuzendariek espresuki eskatu digutela edo diotela Gobernuari mesedez argitzeko, ze zuek zabiltzate desinformatzen eta nahasmena sortzen eta boikota egiten ere bai, ebaluazio diagnostikoei eta gainerako kontui. Eta, ordun, iritsi zaie ikastetxetako zuzendariei agiri esplikazioak ematen beraiek eskatu zietelako Departamentuari.
Señora Macazaga, exactamente, eso es lo que quiere hacer el departamento, un sistema propio de evaluación y por eso se está haciendo ahora el pilotaje y en Radio Euskadi la consejera de Educación dijo expresamente, "nosotros llevamos a cabo el pilotaje de las evaluaciones que nos den respuesta al perfil de salida de cada etapa. Con nuestro modelo planteamos qué competencias tiene que tener el alumno al final de cada etapa, y queremos un diagnóstico que de esto se va cumpliendo.
Estamos haciendo un pilotaje, queremos diseñar qué tipos de materias, preguntas, contenidos, tiempos deben tener las pruebas para hacer un buen diagnóstico.
En este curso estamos preparando este diagnóstico para decidir cuál es nuestro propio sistema de evaluación, y ahí todos los agentes educativos y todos los que quieran van a tener su parte de participación.
Herri honek behar duena da funtsezkoak diren gaietan bat egite, eta horietako bat da hezkuntza eta garrantzizko arrazoiengatik, gure seme-alaben bizibidea izateko oinarria delako, gure herria egiteko oinarria delako. Ahalegin indibidual eta kolektiboa lotzen direlako.
Hezkuntzan doazelako euskararen aurrerapena bakerako kultura ondo lan egitearen balioa bertakoa izateaz ohartzea, eta hezkuntzaren bidez markatzen dugulako norantz jo herri bezala, bai ekonomian, gizartegintzan, kulturgintzan eta abar. Hezkuntza egitasmo nagusiak iraunkorra izan behar du, iraunkortasuna bermatu behar du, hori baita eragile guztiek eta herritarrek eskatzen digutena. Hezkuntzak ari bat behar du, Gobernuaren alderdi bat aldatzen den bakoitzean ari horrek segi egin behar du.
Gure herriaren errealitateari eta herri bezala ditugun beharrei eta helburuei erantzungo dion Euskal Hezkuntza Sistema behar dugu, oinarritik bukaeraraino, inoren menpekotasunik gabe, ezta guretzat arrotzak diren ereduekin egindakoa ere, iraunkortasuna eta nortasuna, horra gure sistemak behar dituen bi elementu nagusi.
Hezkuntza Sailak hirugarren fase bezala jarrita dauka Euskal Hezkuntzaren legea egitea, lehen esan dut, hori guztion artean egin beharko dugu, eskola publikoa eta eskola kontzertatuak, kristau eskola eta ikastolak kontuan hartuz, eta beraien ordezkariekin elkar lanean.
Izan ere, erraza baita egiten duenari kritika egiteko konsignak botatzen baina zein da zuen ekarpena? Egibar jauna, lehenengo puntuan esan dizuet eta ematen du Ezker Abertzaleari molestatzen diena da EAJk badaukala plan bat herri honentzako, baita Hezkuntzan ere.
Euskal hezkuntzaren legea egiterakoan hor ikusiko dugu zein diren batzuen eta besteen aportazioak. Hor izango da guztien ekarpenak egiteko garaia, hor dezu aukera paregabea zuen proposamenak egiteko, ikusiko dugu konsignetatik haratago zer daukazuen.